**Amintirea**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Amintirea

...

Curgi noapte, curgi noapte

Pe râul de lapte de stele săpat,

Departe, departe, somnul te poarte,

Către visul uitat, către visul uitat!

...

Că florile toate, de frig se-nfioară

Și-așteaptă, așteaptă

A vântului șoaptă, caldă, curată,

În zori să răsară

Pe fiece floare, cu rouă și soare!

...

Curgi noapte, curgi noapte,

Dar lasă-mi și mie o cană cu lapte,

Scurs de la stele, lacrimi din ele

Și du-mi tu departe, departe,

Visele mele!

...

De rămâne-vei, noapte,

Scăldată în lapte, eu n-o să mă tem,

Că sus, printre stele, cu visele mele,

Mă voi preschimba în poem!

...

Și ei, într-o noapte, privind către stele

Departe, departe, din visele mele

Îi voi trimite în vis, un poem pentru scris,

Apoi să mă scrie, poem de iubire,

Ne rămânem etern, amândoi, amintire!